Jesu o be a na le bagwera ba bararo bao ba bego ba dula Bethania. O be a ba rata kudu. Maina a bona e be e le Latsaro le bosesi ba gagwe ba babedi e lego Maria le Mareta. Ka letšatši le lengwe ge Jesu a be a le ka mošola wa Noka ya Jorodane, Maria le Mareta ba ile ba romela molaetša go yena kapelapela ba re: ‘Latsaro o babja kudu. Hle etla go rena kapela.’ Eupša Jesu ga se a ka a ya go bona kapela. O ile a emela go feta matšatši a mabedi, ke moka a re go baapostola gagwe: ‘A re yeng Bethania. Latsaro o robetše, ke ya go mo tsoša.’ Ke moka baapostola ba gagwe ba re: ‘Ge e ba Latsaro a robetše, gona o tla fola.’ Eupša Jesu a re go bona: ‘Ke ra gore Latsaro o hwile.’ ITLHAHLOBE: Ke dilo dife tšeo o di dumelago? Ka mohlala: Na o dumela gore Modimo o gona? Ge e ba go le bjalo, ke ka baka la’ng o dumela gore o gona? Ke bohlatse bofe bjo bo dirago gore o dumele gore o gona?